Ministru kabineta noteikumu projekta "Grozījumi Ministru kabineta

2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi""

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi"" (turpmāk – noteikumu projekts) izstrādāts, pamatojoties uz Ministru kabineta 2016. gada 6. septembra sēdes protokola Nr. 44 1. § 2.1. apakšpunktā Valsts kancelejai doto uzdevumu izstrādāt grozījumus noteikumos, paredzot samazināt specifiskajam atbalsta mērķim pieejamo finansējumu 909 776 *euro* apmērā un novirzīt to 3.4.2.2. pasākuma projektu īstenošanai, kā arī pamatojoties uz Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta izstrādes nepieciešamība saistīta ar 2016. gada 12. aprīlī Ministru kabinetā apstiprinātajiem grozījumiem Eiropas Savienības fondu un Kohēzijas politikas fondu 2014.–2020. gada plānošanas perioda darbības programmā "Izaugsme un nodarbinātība", kuru ietvaros tika precizēts 3.4.2. specifiskais atbalsta mērķis (turpmāk – SAM), papildinot to ar sociālā dialoga attīstības jomu – "Valsts pārvaldes profesionālā pilnveide un sociālā dialoga attīstība labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" un izdalot divus pasākumus šajā SAM:  1) 3.4.2.1. "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" (turpmāk – 3.4.2.1. pasākums) ar finansējumu 8 581 616 *euro*;  2) 3.4.2.2. "Sociālā dialoga attīstība labāka tiesiskā regulējuma izstrādē uzņēmējdarbības atbalsta jomā" (turpmāk – 3.4.2.2. pasākums) ar finansējumu 1 500 000 *euro*.  Ņemot vērā veiktās izmaiņas darbības programmā, ir nepieciešams grozīt noteikumu projektu, pārveidojot to no SAM par 3.4.2.1. pasākuma noteikumiem un attiecīgi samazinot kopējo finansējumu par 909 776 *euro*, kas pēc noteikumu projekta apstiprināšanas tiks novirzīti sociālā dialoga attīstības 3.4.2.2. pasākuma īstenošanai. Saistībā ar finansējuma samazinājumu tiek samazināts arī 3.4.2.1. pasākuma ietvaros sasniedzamais iznākuma rādītājs no 17 598 uz 14 817 (personu skaits) un rezultāta rādītājs no 4450 uz 3747 (personu skaits). Sasniedzamo rādītāju samazinājums ir veikts, ņemot vērā projektos pieejamos dažādos apmācību veidus un pamatojoties uz projektos veiktajām faktiskajām vidējām izmaksām uz vienu apmācāmo, kā arī rādītāju skaitliskais samazinājums ir atbilstošs Darbības programmas "Izaugsme un nodarbinātība" grozījumos 2016. gada 12. aprīlī apstiprinātajām rādītāju skaitliskajām vērtībām.  3.4.2.1. pasākuma starpposma finanšu rādītājs netiek samazināts un kopā ar 3.4.2.2. pasākuma starpposma finanšu rādītāju veido kopējo 3.4.2. SAM starpposma finanšu rādītāju, kas ir sasniedzams līdz 2018. gada 31. decembrim. Ministru kabinets 2016. gada 6. septembra sēdē, pieņemot noteikumus Nr. 600 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide un sociālā dialoga attīstība labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" 3.4.2.2. pasākuma "Sociālā dialoga attīstība labāka tiesiskā regulējuma izstrādē uzņēmējdarbības atbalsta jomā" īstenošanas noteikumi", uzdeva Valsts kancelejai divu mēnešu laikā Valsts sekretāru sanāksmē izsludināt grozījumus Ministru kabineta 2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi", paredzot samazināt specifiskajam atbalsta mērķim pieejamo finansējumu par 909 776 *euro* un novirzīt to 3.4.2.2. pasākuma projektu īstenošanai. Uzdevums tika izvirzīts, lai nekavētu ES fondu investīciju plūsmu (prot. Nr. 44 1. § 2.1. apakšpunkts).  Papildus tiek veikti precizējumi atbalstāmajās darbībās un attiecināmajās izmaksās, kas izriet no līdzšinējās projektu īstenošanas pieredzes un sadarbības ar Centrālo finanšu un līgumu aģentūru:   * saistībā ar mācību pārvaldības sistēmas izstrādi un ieviešanu. Saskaņā ar Finanšu ministrijas 2016. gada 15. jūlija vadlīniju Nr. 2.1 "Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā" 9.4. apakšpunktā noteikto uzturēšanas izmaksas ir uzskatāmas par attiecināmām, ja tās ir noteiktas normatīvajā aktā par pasākuma īstenošanu. 3.4.2.1. pasākuma ietvaros tiek plānota mācību pārvaldības sistēmas izstrāde un ieviešana, kuras ietvaros tiks uzkrāti dati atbilstoši Eiropas Parlamenta un Padomes 2013. gada 17. decembra Regulas Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 1. pielikumā par kopējo iznākuma un rezultāta rādītāju apkopošanu noteiktajam. Mācību pārvaldības sistēma nodrošinās mācību materiālu apriti un dalībnieku uzskaiti datubāzēs, kas būtiski atvieglos un padarīs mūsdienīgu mācību procesu, kā arī atvieglos uzraudzības procesu, ņemot vērā apjomīgo mācību dalībnieku skaitu, kas sastāda 14 817 vienības. Lai izveidotā mācību pārvaldības sistēma varētu atbilstoši darboties, ir nepieciešami uzturēšanas izdevumi. Starpinstitūciju saskaņošanas sanāksmē tika panākta vienošanās, ka mācību pārvaldības sistēmas izveides izmaksas proporcionāli tiks segtas no Valsts administrācijas skolas (turpmāk – VAS) projekta "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā" un projekta "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā" 50 % apmērā no katra, bet sistēmas uzturēšanas izmaksas – no VAS pamatbudžeta. Lai pilnībā ieviestu funkcionējošu mācību pārvaldības sistēmu, vienlīdz būtiski ir rast finansējumu sistēmas izveides un uzturēšanas izmaksu segšanai, kas kopā veido sistēmas ieviešanas izmaksu kopsummu, jo iztrūkums kādā no minētajām izmaksu kategorijām padarītu sistēmu nefunkcionālu. Kopējā izmaksu tāme dalījumā pa finansējuma avotiem indikatīvi sastāvētu no attiecīgi 70 %–75 % Eiropas Sociālā fonda projektu līdzekļu (mācību pārvaldības sistēmas izveides izmaksas) un 25 %–30 % VAS pamatbudžeta līdzekļu (mācību pārvaldības sistēmas uzturēšanas izmaksas). Uzturēšanas izmaksās, kas tiks segtas no VAS pamatbudžeta resursiem, ietilps, piemēram, sistēmas datubāzes rezerves kopiju izveide, servisa ātruma jeb reakcijas laika nodrošināšana, datu apjoma un serveru infrastruktūras uzturēšana no pakalpojumu sniedzēja puses u. c. izmaksas. Tāda pieeja tiek piemērota, ņemot vērā, ka izveides izmaksas proporcionāli ir ļoti komplicēti noteikt starp VAS pamatbudžetu un VAS projektu izdevumiem, jo primāri šī sistēma tiek izveidota projektu veiksmīgai mērķu un rezultātu sasniegšanai, kā arī datu uzkrāšanai par projektiem, kas izriet no Eiropas Parlamenta un Padomes 2013. gada 17. decembra Regulas Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 1. pielikumā par kopējo iznākuma un rezultāta rādītāju apkopošanu noteiktā, un tikai sekundāri tiek plānots šo sistēmu izmantot VAS pamatbudžeta apmācību uzskaites veikšanai. Mācību pārvaldības sistēmas izmantošanas apjomu un biežumu šobrīd nav iespējams precīzi noteikt. Brīdī, kad būs noslēgta iepirkuma procedūra un noskaidrots sistēmas izstrādātājs, būs zināms arī precīzs izmaksu sadalījums pa finansējuma avotiem, kas tiks fiksēts VAS direktora rīkojumā. Līdz ar to gan darbības saistībā ar šīs sistēmas izstrādi, gan attiecināmo izmaksu saraksts ir papildināts ar sistēmas uzturēšanas izmaksām. Papildus norādām, ka arī pēc projektu beigām tiek plānota mācību pārvaldības sistēmas izmantošana valsts pārvaldes apmācību nodrošināšanai un informācijas uzkrāšanai par apmācāmajiem atbilstoši normatīvajos aktos izvirzītajām prasībām. Tiek plānots, ka tiks nodrošināta mācību pārvaldības sistēmas un Valsts pārvaldes cilvēkresursu vadības informācijas sistēmas CIVIS savietojamība. * Saistībā ar ēdināšanas pakalpojumiem tiek precizēts attiecināmo izmaksu saraksts, norādot kafijas paužu, pusdienu un vakariņu izmaksu limitus, lai nerastos pārpratumi uzraudzības procesā un apmācību pasākumu īstenošanas gaitā. Papildus finansējuma saņēmējam tiek noteikts pienākums pusdienu un vakariņu izmaksas pirms to veikšanas saskaņot ar atbildīgo iestādi.   Tiek veikti arī tehniski grozījumi atbilstoši Finanšu ministrijas 2016. gada 8. aprīļa vadlīnijām Nr. 2.2 "Vadlīnijas Ministru kabineta noteikumu par specifiskā atbalsta mērķa īstenošanu izstrādei", kas attiecas uz netiešajām izmaksām un horizontālā principa "Vienlīdzīgas iespējas" rādītāju uzkrāšanu.  Noteikumu projekts papildināts arī ar kārtību, kādā veicama datu uzkrāšana par pasākuma mērķa grupas dalībniekiem, kuri veic izlūkošanas, pretizlūkošanas darbības un ir operatīvās darbības subjekti un kuru identitāte nav atklājama saskaņā ar likumu "Par valsts noslēpumu", Operatīvās darbības likumu un Valsts drošības iestāžu likumu, kā arī normatīvajiem aktiem par valsts noslēpumu sarakstu. Projektu uzraudzības procesa ietvaros par minētajiem dalībniekiem nevar tikt pieprasīta informācija, kas apdraud viņu identitātes atklāšanu, bet, lai nodrošinātu korektu 3.4.2.1. pasākuma iznākuma un rezultāta rādītāju izpildes uzskaiti, finansējuma saņēmējam ir jāveic tikai kvantitatīvo datu uzkrāšana. Tas nozīmē, ka finansējuma saņēmējam par minētajiem dalībniekiem nav jāaizpilda Ministru kabineta 2015. gada 10. februāra noteikumu Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā" 2. pielikuma E sadaļa, jo šī sadaļa ietver informāciju, kas pieprasa identificēt mācību dalībniekus, norādot detalizētu informāciju (piemēram, personas kods, amats, ģimenes stāvoklis, tautība, invaliditāte), tai skaitā atklājot viņu identitāti, savukārt atsevišķu institūciju nodarbināto identitātes atklāšanas aizliegumu nosaka likums "Par valsts noslēpumu", Operatīvās darbības likums un Valsts drošības iestāžu likums. Saskaņā ar vienošanos starp ES fondu uzraudzībā iesaistītajām institūcijām minēto mērķa grupas dalībnieku pieteikšanu profesionālās pilnveides pasākumā apstiprina attiecīgās nosūtītājinstitūcijas vadītājs, pirms apmācībām iesniedzot finansējuma saņēmējam apliecinājumu par plānoto dalībnieku skaitu, savukārt pēc apmācībām attiecīgās nosūtītājinstitūcijas vadītājs finansējuma saņēmējam ar rakstisku izziņu apliecina faktiski apmācīto dalībnieku skaitu.  Tādu dalībnieku iesaiste, kuri ir operatīvās darbības subjekti un kuru identitāte nav atklājama (piemēram, Drošības policijas un Korupcijas novēršanas un apkarošanas biroja darbinieki), paredzama VAS īstenotajā Eiropas Sociālā fonda projektā "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā" (Nr.3.4.2.0/15/I/002), kura ietvaros ir paredzētas apmācības, piemēram par ekonomisko noziegumu izmeklēšanu un stratēģiskās un operatīvās analīzes metodēm noziedzīgu nodarījumu izmeklēšanā un iespēju robežās šo dalībnieku apmācība tiks organizēta nošķirti no citu institūciju mērķa grupas dalībniekiem. Informāciju par mācību pasākumiem, kurās tiek vai var tikt skatīti jautājumi par operatīvas darbības, izmeklēšanas, izlūkošanas aspektiem, finansējuma saņēmējs sniegs sadarbības iestādei, taču neievietos tīmekļvietnē un mācību pasākumu kalendārā, lai neveidotu šiem pasākumiem nevajadzīgu publicitāti un izvairītos no nepiederošu personu klātbūtnes. Ja tomēr minētie dalībnieki tiks integrēti kopējā mācību plūsmā, tad visu dalībnieku reģistrācija notiks ārpus apmācību telpas, lai reģistrācijas lapas mācību laikā necirkulētu starp dalībniekiem un neveidotos nevajadzīgi pārpratumi par mācību telpā esošo personu skaitu vai viņu identitāti. Komandējumu gadījumā komandējumu rīkojumu oriģinālus attiecīgā iestāde un/vai finansējuma saņēmējs var neiesniegt, ja tie satur sevišķi slepenu, slepenu vai konfidenciālu informāciju, šādā gadījumā norādot tikai informāciju par dokumenta reģistrāciju (izdevējs, datums, reģistrācijas numurs).  VAS neparedz organizēt tādus apmācību pasākumus, kuru saturā būtu ietverta valsts noslēpumu saturoša informācija, tāpēc atsevišķas darbības attiecībā uz mācību organizatorisko pusi un mācību organizēšanā iesaistītā personāla nodrošināšanu ar pielaidi darbam ar valsts noslēpumu nav jāveic |
| 3. | Projekta izstrādē iesaistītās institūcijas | Valsts kancelejas Eiropas Savienības struktūrfondu nodaļa |
| 4. | Cita informācija | Grozījumi noteikumu projektā jāiesniedz atbilstoši Ministru kabineta 2016. gada 6. septembra sēdes protokola Nr. 44 1. § 2.1. apakšpunktā noteiktajam termiņam |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ir iekļautas normas, kas attiecas uz Eiropas Savienības fondu finansējuma saņēmējiem |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar |
| 3. | Administratīvo izmaksu monetārs novērtējums | Noteikumu projekta ietvaros projekta finansējuma saņēmējs sagatavo projekta grozījumus, samazinot projektā pieejamo finansējumu, kā arī vismaz reizi trijos mēnešos tīmekļvietnē aktualizē informāciju par projektu, savukārt sadarbības iestāde iesniedz atbildīgajā iestādē saskaņošanai finansējuma saņēmēja iesniegtos grozījumus, kas skar būtiskus projekta īstenošanas jautājumus. Ņemot vērā, ka atbilstoši aplēsēm noteikumu projektā ietverto prasību administratīvo izmaksu finansiālais novērtējums Eiropas Sociālā fonda projekta iesniedzējam un sadarbības partnerim gada laikā nepārsniedz 2 000 *euro*, tad administratīvā sloga detalizēts monetārais novērtējums netiek veikts |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017. gads | | Turpmākie trīs gadi (*euro*) | | |
| 2018. gads | 2019. gads | 2020. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi | 0 | 1 274 852 | 1 794 348 | 1 067 019 | 869 065 |
| 2. Budžeta izdevumi | 0 | 1 499 826 | 2 110 998 | 1 255 317 | 1 022 430 |
| 3. Finansiālā ietekme | 0 | – 224 974 | – 316 650 | – 188 298 | – 153 365 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 3.4.2.1. pasākumam kopējais plānotais finansējums (kopējās attiecināmās izmaksas) ir 8 581 616 *euro*, tai skaitā ESF finansējums – 7 294 374 *euro* un valsts budžeta finansējums – 1 287 242 *euro*. Uz 3.4.2.1. pasākuma pieejamo finansējumu tiek attiecināta arī snieguma ietvara rezerve 6,22 % apmērā (533 651*euro*), kas līdz 2018. gada 31. decembrim ierobežo kopējā attiecināmā finansējuma pieejamību 8 047 965*euro* apmērā, tai skaitā ESF finansējumu 6 840 770 *euro* apmērā un valsts budžeta finansējumu 1 207 195*euro* apmērā.  3.4.2.1. pasākuma finanšu rādītājs – apgūti 100 % no pasākumam paredzētā kopējā attiecināmā finansējuma, tai skaitā līdz 2018. gada 31. decembrim – 3 132 164*euro*. Budžeta ieņēmumi ir finansējuma ESF daļa 85 % apmērā no projektu attiecināmajām izmaksām.  Budžeta izdevumi ir kopējie projektu ieviešanai nepieciešamie līdzekļi attiecīgajā gadā. Visas izmaksas, kas ietvertas šajā sadaļā un raksturo paredzamo finanšu plūsmu pa attiecīgajiem gadiem, ir indikatīvas  **2016. gadā** no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" VAS projektiem un Valsts kancelejas projektam ir pārdalīti 929 424 *euro* apmērā, tai skaitā ESF finansējums – 790 010 *euro* un valsts budžeta līdzfinansējums – 139 414 *euro*. Savukārt ar Finanšu ministrijas 2016. gada 11. oktobra rīkojumu Nr. 500 2016. gadā līdzekļi VAS īstenotajiem projektiem ir samazināti par 303 677 *euro*, ko VAS plāno pieprasīt un apgūt 2017. gadā papildus apstiprinātajam 2017. gada projektu budžetam.  VAS pēc noteikumu projekta apstiprināšanas veiks grozījumus projektā "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā", kā arī veiks valsts budžeta līdzekļu pārdali no VAS īstenotajiem projektiem uz 80.00.00 budžeta programmu "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", atsakoties no projekta finansējuma 853 454 *euro* apmērā. Papildus uz šo projektu ir attiecināma arī 6,22 % rezerve 56 322 *euro* apmērā, kas projektam varētu būt pieejama, sākot ar 2019. gada 1. janvāri.  Līdzekļu samazinājuma ietekme 3.4.2.1. pasākumā būs, sākot ar 2019. gadu, un vienmērīgi turpināsies līdz projektu noslēgumam 2022. gadā. Tā kā projektiem līdz 2018. gada 31. decembrim ir jāsasniedz SAM noteiktais finanšu rādītājs, kas ir 3 132 164 *euro*, tad finansējums, kas projektos ir ieplānots līdz 2018. gadam, jāapgūst sākotnēji plānotajā apmērā un to nedrīkst samazināt.  **No 2017. gada līdz 2019. gadam** projektos plānots finansējums 4 866 141 *euro* apmērā. 2017. gadā tiek plānoti 1,5 miljoni *euro*, savukārt kā viens no finansiāli ietilpīgākajiem gadiem tiek plānots 2018. gads, kurā plānots 2,1 miljons *euro.*  **No 2020. gada līdz 2022. gadam** projektos ieplānoti2 556 077 *euro*. Vidēji ik gadu kopējās izmaksas indikatīvi varētu būt 1 022 430 *euro*, tai skaitā ESF finansējums – 869 066 *euro* un valsts budžeta līdzfinansējums – 153 364*euro* | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 3.4.2.1. pasākuma projektu ietvaros ir plānoti neparedzēti izdevumi, kas nepārsniedz 2 % no tiešajām izmaksām. Neparedzēti izdevumi ir izdevumi par papildu darbu vai pakalpojumu veikšanu, kas neparedzamu apstākļu dēļ ir kļuvuši nepieciešami, lai varētu nodrošināt par projekta īstenošanu noslēgtās vienošanās izpildi, ja finansējuma saņēmējs veicis visus plānošanas pasākumus, lai šādus izdevumus novērstu | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto noteikumu projektu |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Valsts kanceleja, sadarbības iestādes funkcijas – Centrālā finanšu un līgumu aģentūra. VAS ir Eiropas Savienības fondu finansējuma saņēmēja. Finansējuma samazinājums VAS tiek plānots ar 2019. gadu, jo, izvērtējot VAS projektus, tika vērtēts arī finanšu snieguma rādītājs uz 2018. gada beigām, kas, neskatoties uz veiktajām izmaiņām un pārdalēm, VAS ir jāsasniedz. Finansējumu pasākumam 3.4.2.2. plānots novirzīt no VAS īstenošanā esošā projekta "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā". Pēc noteikumu projekta apstiprināšanas VAS iesniegs sadarbības iestādē – Centrālajā finanšu un līgumu aģentūrā –projekta grozījumus par finansējuma samazināšanu |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mārtiņš Krieviņš

2017.02.08. 16:20

2730

Balode 67082917

[Dace.Balode@mk. gov.lv](mailto:Dace.Balode@mk.gov.lv)